Autorităţile germane au demarat sâmbătă o anchetă pentru a determina dacă teroristul din Berlin a avut sau nu complici. Ancheta începe la o zi după ce teroristul din Berlin a fost ucis de poliţişti, la Milano.

Procurorii încearcă să afle dacă tunisianul Anis Amri a fost ajutat de alte persoane să comită atentatul cu camionul sau pentru a fugi din Germania.

De asemenea, autorităţile germane au avertizat că ameninţarea teroristă este în continuare prezentă, chiar dacă teroristul tunisian a fost ucis. Presa germană scrie că anchetatorii reconstituie traseul urmat de tunisian din Berlin până la Milano, acolo unde a fost ucis.